સંધ્યા આરતી પછી રાધા-રમણ મંદિરમાં લગભગ 350 જેટલા ભક્તોએ (ફરાળી) પ્રસાદી આરોગી હતી. આ પર્વને સફળ બનાવવામાં મંદિરના મહંત રઘુનંદન પ્રભુ અને કેશવદાસે પણ સુંદર જહેમત ઉઠાવી હતી. નોર્વોકસ્થિત શ્રી રાધાકૃષ્ણ મંદિરમાં પણ ભાવિક ભક્તો બપોરથી આવવા લાગ્યા હતા. મંદિરના મહંત ભરતભાઈ રાજગોર તથા નલિનીબહેન રાજગોરે સૌને વિધિ-વિધાનપૂર્વક શિવલિંગનું પૂજન તથા અભિષેક કરાવ્યો હતો. ભાવિકોએ આ પૂજનનો લાભ લઈ ધન્યતા અનુભવી હતી.